CELEX: 32020R1095
Language: lt
Date: 2020-07-24 00:00:00
Title: Komisijos įgyvendinimo reglamentas (ES) 2020/1095 2020 m. liepos 24 d. kuriuo iš dalies keičiamas Įgyvendinimo reglamentas (ES) 2015/502 dėl leidimo naudoti Saccharomyces cerevisiae (NCYC R404) preparatą kaip pieninėms karvėms skirtą pašarų priedą (Tekstas svarbus EEE)

27.7.2020   
               
               
                  LT
               
               
                  Europos Sąjungos oficialusis leidinys
               
               
                  L 241/18
               
            
         KOMISIJOS ĮGYVENDINIMO REGLAMENTAS (ES) 2020/1095
         2020 m. liepos 24 d.
         kuriuo iš dalies keičiamas Įgyvendinimo reglamentas (ES) 2015/502 dėl leidimo naudoti Saccharomyces cerevisiae (NCYC R404) preparatą kaip pieninėms karvėms skirtą pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį;
         kadangi:
         
                     (1)
                  
                  
                     pagal Reglamentą (EB) Nr. 1831/2003 Komisijos įgyvendinimo reglamentu (ES) 2015/502 (2) leista naudoti Saccharomyces cerevisiae (NCYC R404) preparatą kaip pieninėms karvėms skirtą pašarų priedą;
                  
               
                     (2)
                  
                  
                     Įgyvendinimo reglamentas (ES) 2015/502 buvo iš dalies pakeistas Komisijos įgyvendinimo reglamentu (ES) 2019/146 (3);
                  
               
                     (3)
                  
                  
                     2020 m. sausio 8 d. leidimo turėtojas „Micro Bio-Systems Ltd“ pateikė prašymą pagal Reglamento (EB) Nr. 1831/2003 13 straipsnio 3 dalį, siūlydamas iš dalies pakeisti savo atstovo pavadinimą; pareiškėjas teigė, kad atitinkamam pašarų priedui jo atstovas Sąjungoje bus „FF Chemicals BV“. Kartu su prašymu buvo pateikti atitinkami jį pagrindžiantys duomenys;
                  
               
                     (4)
                  
                  
                     pasiūlytasis leidimo sąlygų pakeitimas yra tik administracinio pobūdžio, todėl nėra būtinybės iš naujo vertinti atitinkamo priedo. Apie šį prašymą pranešta Europos maisto saugos tarnybai;
                  
               
                     (5)
                  
                  
                     siekiant nustatyti, kad „FF Chemicals BV“ veiktų kaip leidimo turėtojo atstovas, būtina pakeisti atitinkamo leidimo nuostatas. Todėl Įgyvendinimo reglamento (ES) 2015/502 pavadinime ir to reglamento priede reikėtų iš dalies pakeisti atstovo pavadinimą;
                  
               
                     (6)
                  
                  
                     todėl Įgyvendinimo reglamentas (ES) 2015/502 turėtų būti atitinkamai iš dalies pakeistas;
                  
               
                     (7)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2015/502 pakeitimai
            Įgyvendinimo reglamentas (ES) 2015/502 iš dalies keičiamas taip:
            
                        1)
                     
                     
                        pavadinime žodžiai „Micron Bio-Systems Ltd“, atstovaujamas „FeedVision BV“ pakeičiami žodžiais „Micron Bio-Systems Ltd“, atstovaujamas „FF Chemicals BV“;
                     
                  
                        2)
                     
                     
                        antrame priedo stulpelyje „Leidimo turėtojo pavadinimas“ žodžiai „Micron Bio-Systems Ltd“, atstovaujamas „FeedVision BV“ pakeičiami žodžiais „Micron Bio-Systems Ltd“, atstovaujamas „FF Chemicals BV“.
                     
                  
         
            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 24 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  2015 m. kovo 24 d. Komisijos įgyvendinimo reglamentas (ES) 2015/502 dėl leidimo naudoti Saccharomyces cerevisiae (NCYC R404) preparatą kaip pieninėms karvėms skirtą pašarų priedą (leidimo turėtojas „Micro Bio-Systems Ltd“, atstovaujamas „FeedVision BV“) (OL L 79, 2015 3 25, p. 57).
         
            (3)  2019 m. sausio 30 d. Komisijos įgyvendinimo reglamentas (ES) 2019/146, kuriuo iš dalies keičiamas Įgyvendinimo reglamentas (ES) 2015/502 dėl leidimo naudoti Saccharomyces cerevisiae (NCYC R404) preparatą kaip pieninėms karvėms skirtą pašarų priedą (OL L 27, 2019 1 31, p. 12).